Som študentkou posledného ročníka Mgr. štúdia na Pedagogickej fakulte Trnavskej univerzity v Trnave, študijný program: učiteľstvo anglického jazyka a literatúry a výtvarného umenia a ako lektorka pôsobím v Harmony od marca 2020.
Rada sa učím nové veci, ktoré sú pre mňa výzvou. Všetko, do čoho sa pustím sa snažím splniť nad očakávania a riadim sa heslom – kto chce hýbať svetom, musí najskôr pohnúť sám sebou. Verím v dobro, ktoré sa nachádza v každom z nás. Medzi moje záľuby patrí výtvarné umenie, rada si prevetrám hlavu na bicykli či korčuliach a inšpiráciu načerpám prechádzkou v prírode.